**ELŐTERJESZTÉS**

**Hévíz Város Önkormányzat Képviselő-testülete**

**2017. április 27-i soros nyilvános ülésére**

**Tárgy:** Hévízi Sportkör karbantartási feladatai

**Az előterjesztő:** Papp Gábor polgármester

**Készítette:**

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat Képviselő-testülete 20/2017. (I.26.) határozatában rendelte el a Hévízi Sportkör használatában lévő önkormányzati sportlétesítmények fenntartási feladatainak megvizsgálását.

Az előterjesztés mellékletét képező szakmai anyag bemutatja, hogy a Hévízi Sportkör használata adott ingatlanok és sportlétesítmények milyen napi, heti, éves karbantartási feladatok ellátását igényli.

A szakmai anyag tartalmazza

* a center élőfüves pálya és az MLSZ-es műfüves pályáknál ellátandó karbantartási feladatokat,
* a pályák kihasználtsága éves átlagot figyelembe véve hogyan alakult az elmúlt időszakban, mekkora összeget jelent a folyamatos karbantartásuk,
* jelenleg hány fős személyzet végzi ezt a tevékenységet, azok munkaidő kihasználtsága hogyan alakult,
* a jelenleg karbantartással foglalkozók bérezésével számolva, milyen kiadást jelente az esetleg egy önkormányzati fenntartásban lévő intézménnyel történő feladatellátás esetén, annak milyen jogi szabályozásai előnyei, illetve hátrányai vannak,
* együttműködési lehetőségek a GAMESZ-szal.

A mellékelt szakmai anyag részletesen bemutatja, hogy a Hévízen lévő center élőfüves pálya fenntartása, melynek meg kell felelni az MLSZ által előírtaknak a külső szolgáltatók fel 4,9 millió forint kiadást jelent, melyet a karbantartók nem tudnak elvégezni, mert nincs hozzá megfelelő munkagépük. A pálya trágyását szintén külső szolgáltatóval kell végeztetni, mert az ismeri igazán, hogy milyen trágyát kell az adott időszakban kijuttatni a pálya megfelelő állapotának biztosításához.

Táblázatban bemutatásra került, hogy az egyes pályákat milyen rendszerességgel és kik használják. Örvendetes tény, hogy a műfüves pályák kihasználtsága nagyon kedvező, mert a nagypálya esetében napi átlagban ez 4,5 óra minden naptári napra vetítve, a kis műfüves pálya esetén ez 1,5 óra. A nagyobb igénybevétel több karbantartási feladatot is jelent az üzemeltetőnek.

Éves szinten óralebontásban bemutatásra került a két karbántási feladatot ellátó alkalmazott munkaidő leterheltsége. Ez nagyon kedvező számot mutatna, ha nem lennének a hétvégi ügyeletek ami éves szinten akár 600 órát is igénybe vesz, ami természetesen a karbantartási feladatok rovására történik. A műfüves pályák esetében az anyagban bemutatott a gyártók által javasolt karbantartási feladatokat nem tudják így olyan rendszerességgel elvégezni, mint ahogy az elő van írva. A műfüves pályák leterheltsége nagy, és ez még több karbantartás igényelne.

A karbantartási feladatok gazdaságosabb (olcsóbb) ellátása érdekében megvizsgálásra került, hogy mennyibe kerülne az egy önkormányzati intézmény (GAMESZ) által alkalmazott két karbantartó és egy műszaki csoportvezető esetében. Mivel a munkavállalókra GAMESZ foglalkoztatás esetében a közalkalmazotti törvény által előírtak vonatkoznának, ezért mindenképpen több kiadást jelente, ami 1,6 millió forint. Ugyanakkor gondot jelentene jogilag az, hogy egy közalkalmazott állandó munkavégzésre egy Egyesülethez kerülne munkavégzésre kirendelésre.

A mellékelt szakmai anyag azt igazolja, hogy a jövőben is a Hévízi Sportkörnél kell foglalkoztatni a karbantartókat és egy műszaki csoportvezetőt, aki a karbantartók munkájának irányítása, felügyelete mellett ellátna olyan adminisztrációs tevékenységeket, melyek a Sportkör működéséhez szükségesek. Ez a vezető végezné továbbá a gépkocsik szervizelését, tankolását. Ezeket a feladatokat jelenleg a Hévízi Sportkör elnöke látja el, akit mindenképpen mentesíteni kellene e feladatok alól.

A mellékelt szakmai anyag IV.. pontja tartalmazza azokat a feladatokat, melyekben a GAMESZ-szel megkötendő megállapodásban rögzíteni kellene kinek, mikor mely feladatokat kell ellátni.

A döntéshez egyszerű szótöbbség szükséges.

**II.**

**HATÁROZATI JAVASLAT**

1. Hévíz Város Önkormányzat Képviselő-testülete a Hévíz Sportkörnek az évente biztosított támogatás keretében továbbra is forrást biztosít a használatba adott sportlétesítmények folyamatos karbantartásához. A 2017. évre jóváhagyott támogatási összeg ezt a forrást tartalmazza.
2. Az előterjesztés mellékletét képező szakmai anyagban bemutatott és a GAMESZ által ellátandó karbantartási feladatokra együttműködési megállapodást kell kötni a két szervezet között.

Felelős: Papp Gábor polgármester

Határidő: 2017. június 30.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  | Az előterjesztés  készítője |  |  |
|  |  |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Szabó Imre | Hévízi Sportkör elnöke |  |  |
|  |  |  |  |