Hévízi Sportkör karbantartási feladatai

**Bevezetés**

Hévíz Város Önkormányzat Képviselő-testülete 20/2017. (I.26.) határozatában rendelte el a Hévízi Sportkör használatában lévő önkormányzati sportlétesítmények fenntartási feladatainak megvizsgálását.

A Hévízi Sportkör jelenleg az alábbi sportlétesítményeket használja, melyek Hévíz Város Önkormányzat tulajdonában vannak:

|  |  |  |
| --- | --- | --- |
| Helyrajzi szám | Ingatlan területe | Funkciója |
| 963 | 1 ha 3858 m2 | sporttelep és épületek |
| 1455/8 | 5239 m2 | beépítetlen terület |
| 1455/79 | 1760 m2 | közterület |
| 1455/97 | 3196 m2 | 20X40 m-es műfüves pálya |
| „Senior játszótér”, „Kültéri kondi park” és „Skate pálya” melyek használata nincs még rendezve |
| 1455/83 | 2526 m2 | beépítetlen terület |
| 1455/9 | 4900 m2 | 105x68 m-es nagy műfüves pálya |
| 1455/106 | 3158 m2 | közterület, lelátó található a nagy műfüves pályához |

A Hévízi Sportkör és Hévíz Város Önkormányzata között létrejött használati szerződésekben került rögzítésre, hogy milyen feladatok terhelik a használót, melyek az alábbiak:

* A Sportkör kötelezettséget vállalt arra, hogy az ingatlanokat az Önkormányzat érdekeinek figyelembevételével, állagukat megőrizve hasznosítja.
* Az állagmegóvási, fenntartási, működési feladatok ellátásáról, továbbá a műfüves pályák folyamatos karbantartási tevékenységének ellátásáról a Hévízi Sportkör gondoskodik.
* A Sportkör felelős az előírásoknak megfelelő pályahasználatokat biztosítani, felügyelni, ellenőrizni.

A Hévízi Sportkör használatába adott ingatlanok és létesítmények gazdaságos működtetésére vonatkozóan megvizsgálásra került:

* a center élőfüves pálya és az MLSZ-es műfüves pályáknál ellátandó karbantartási feladatok,
* a pályák kihasználtsága éves átlagot figyelembe véve hogyan alakult az elmúlt időszakban, mekkora összeget jelent a folyamatos karbantartásuk,
* jelenleg hány fős személyzet végzi ezt a tevékenységet, azok munkaidő kihasználtsága hogyan alakult,
* a jelenleg karbantartással foglalkozók bérezésével számolva, milyen kiadást jelente az esetleg egy önkormányzati fenntartásban lévő intézménnyel történő feladatellátás esetén, annak milyen jogi szabályozásai előnyei, illetve hátrányai vannak,
* együttműködési lehetőségek a GAMESZ-szal.

1. **Center élőfüves pálya**

**A./ Élőfüves pályák karbantartási feladati**

1. **Nyírás**

A nyírás elvégzésekor nagyon fontos a rendszeresség és a szakszerűség. A nyíráskor füvet jelentős „stressz” éri. Ezért, nagy általánosságban elmondható, hogy 3.5 naponta kell nyírni a füvet és minden esetben csak annak egyharmadát szabad levárni. Ettől mélyebbre nő a fű gyökérzete, de annak tömege csökken, növekedése gyorsabb lesz, ami összességében ellenállóbbá teszi a füvet. Minél rövidebbre van nyírva a fű, annál inkább nagyobb figyelmet kell fordítani az egyes ápolás műveletekre.

***Gépek a nyíráshoz***

A fű nyírásához legjobb a rotációs (fogókéses), illetve hengerkéses fűnyíró. A Sportkör forgókéses fűnyíróval rendelkezik.

A futballpályán lévő fű nyírásakor az alábbiakat kell betartani:

* A nyírás gyakorisága (3-5) nap, de más-más időszakban ettől különbözhet)
* Nyírás magassága. A levágott rész nem lehet több mint az eredetio hossz 2/3-a.
* Nyírási nyesedék eltávolítása, vagy a felületen hagyása.
* A területhez megfelelő típusú gép kiválasztása,
* Megfelelően karbantartott szerszám (éles kés) használata.

1. **Öntözés**

A magyarországi éghajlati viszonyok mellett szükséges a fű felületének további öntözése annak érdekében, hogy az ne száradjon ki, ezért nagyon fontos, hogy a fűre rendszeresen, megfelelő mennyiségű vizet juttassanak ki. A fű vízigénye függ annak fajtájától, a talaj szerkezetétől, összetételétől, ásványi anyag tartalmától és nem utolsó sorban a hőmérséklettől. A gyepfelület vízigénye 1-7 liter/m2/nap. A hőmérséklet emelkedésével egyenes arányban emelkedik az öntözési igény 35 C felett naponta, míg 15-20 c között hetente elég öntözni. Általában ritkább időszakonként kell több vizet kijuttatni a fűre, ezáltal a gyökeresedés mélyebb rétegekben valósul meg.

**Trágyázás**

A fű felületét rendszeresen trágyázni kell. A trágyázás gyakorisága a használandó anyagokra, a kijuttatás módjára vonatkozóan minden esetben szakember tanácsa szükséges. A trágyázás ideje, gyakorisága függ a vegetációs időszak végétől. Az első trágyázás április, május, a második június, augusztusi időszakban, míg a harmadik szeptember október hónapban célszerű végezni. A mélytrágyázást a lyuggatás után közvetlenül érdemes kiszórni.

1. **A felület kezelésének egyéb módszerei**

***Lyuggatás***

A lyuggatással lehet biztosítani a letömörödött részek megfelelő átlevegőztetését. (Ilyen géppel nem rendelkezik a Sportkör, azt csak külső szolgáltatótól tudja igénybe venni.) A lyuggató gép üreges tüskéi akár több száz lyukat hoznak létre négyzetméterenként, általában 5-10 cm mélységig, de akár mélyebben is. A lyukak átmérője 5-10 mm lehet. Azon kívül, hogy megfelelő levegőztetést biztosít a talajnak egyben fel is lazítja azt. A lyuggatást követi a homokszórás, mely nagyban növeli mindkettő hatékonyságát. A lyuggatás előnyei:

* Csökkenti a talaj tömörségét, keménységét
* Jelentősen javul a talaj vízelnyelési képessége
* Előnyösen megnő a gyökérzet növekedése
* Nő a gyökérzet és a talaj gázcseréje
* Csökken annak lehetősége, hogy túlságosan vastag „gyepfilc” alakuljon ki.

***Hasítékozás***

A talaj fellazításának, levegőztetésének ugyancsak hatékony módja a hasítékozás. Ilyenkor gépre szerelt éles tárcsákkal, vagy éles késekkel vájatok készülnek a talajba, egymástól 4-6 cm távolságban, amivel szintén lazítani és szellőztetni lehet a talajt. A Sportkör nem rendelkezik ilyen géppel, azt külső szolgáltatótól kell igénybe venni.

***Homok kiszórás a területre***

A gyepfelületek légcseréje és vízátbocsátása az eliszapolódás, használat következtében fellépő összetömörödés hatására idővel csökken. Felületi Egyenetlenségek keletkeznek.

Rendszeres kvarchomok kiszórás az alábbi pozitív hatásokkal bír:

* javul a talj levegőztetésének mértéke,
* Alkalmas a felületi egyenetlenségek kezelésére
* A talaj felszíne szárazabb lesz, a nedvesség a méyebb rétegekbe jut el, nem párolog el a víz, így hatékonyabbá és gazdaságosabbá válik az öntözés.
* A lyuggatással, illetve a hasítékozással együtt a talaj homokban gazdagabb lesz, így javul annak vízáteresztő képessége.
* Előnyösen járul hozzá a „gyepfilc” megszűnéséhez.

Általában évente 2-4 alkalommal érdemes végezni a homokszórást. A kiszórt mennyiség alkalmanként 3-8 kg/m2.

A kijuttatandó homokkal szemben fontos elvárás, hogy fagyálló 0,3-3 mm szemcseméretű, kvarchomok, vagy zúzott kő, agyag, mész és pormentes legyen. Közvetlenül a lyuggatás, illetve hasítékozás után kell elvégezni száraz talajon. A kijuttatás után kisméretű tömörítést szükséges.

**B./ Élőfüves pálya karbantartási kiadásai**

Az alábbi táblázatban (1. tábla) bemutatásra kerül, hogy az élőfüves pályára évente mely hónapokban milyen munkálatokat kell elvégeztetni, hogy az az előírásoknak megfelelően tudja célját szolgálni. A bemutatott feladatok jelentős részét csak külső szolgáltatóval tudja a Hévízi Sport elláttatni, mert nincsen meg hozzá a megfelelő munkagépe.

A kimutatott feladatokat általában külső szolgáltatóval kell elvégeztetni mely éves szinten mintegy 4.950 ezer forint kiadást jelentenek a Sportkörnek. A feladatok el nem végzése a pálya szerkezetében jelentős károkat okozhat, mely csak növeli annak helyreállítási költségét.

A táblázat nem tartalmazza azokat a feladatok, melyeket szinte folyamatosan ellátnak a karbantartók, a fű nyírása, öntözése, gyomok eltávolítása, a pálya szerkezetében bekövetkezett változások, vakond általi túrásnyomok, edzés, de elsősorban meccsek után a kirúgott pályafelületek visszaigazítása. Nincs a táblázatban kimutatva az, hogy folyamatosan végzik a jelzővonalak újrajelölését, hogy a korábbi jelen még lehessen követni annak irányvonalát és ne kelljen újra kimérni azokat.

A center élőfüves pálya öntése a szomszédos szálloda által tartályban gyűjtött használt gyógyvizével történik. Ez a Sportkörnek sokkal olcsóbb megoldást jelent így, mintha vezetékes vízről történne az. Vannak ugyanakkor hátrányai is, mert a használt gyógyvíznek még magas a kén és sótartalma, mely az öntözőberendezés vízszóró fejének többszöri tisztítását és cseréjét igényli. A gyepnek sem használ nagy mennyiségben a használt gyógyvíz, mert a nem hasznos ásványi anyag tartalma miatt sárgulást idézhet elő.

**C./ Élőfüves pálya igénybevétele**

A pálya használatára vonatkozóan a (2. tábla) mutatja be, hogy a center élőfüves pálya 2016. évben hány órát volt használva, mely összesen 644 órát jelentett.

A labdarúgás utánpótlás és felnőtt labdarúgás a meccseken kívül az edzéseinek egy részét az élőfüves pályán tartja. Ekkor a pálya igénybevétele nem olyan mértékű, mint egy-egy bajnoki meccse után. Az utánpótlás az elmúlt évben 254 órán át vette igénybe a pályát, míg a felnőtt labdarúgás 330 órán át vette igénybe, melyből 57 óra meccs volt. Az MLSZ programokhoz ingyen kell biztosítani a pályát mely 28 órát jelentett az elmúlt évben. Egyéb rendezvényekre 32 óra igény merült fel.

A táblázatból látható, hogy igénybevétel áprilistól október végéig jelentkezik, így ezekben az időszakokban merül fel a legnagyobb igény a karbantartási feladatok is.

1. tábla

**Center élő füves pálya éves karbantartási kiadásai**

adatok forintban

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Munka megnevezése | január | február | március | április | május | június | július | augusztus | szeptember | október | november | december | Összesen |
| Évi műtrágya szükséglet |  |  |  |  | 136 000 | 116 000 |  | 116 000 | 116 000 | 116 000 |  |  | 600 000 |
| Műtrágya kijuttatása |  |  |  |  | 70 000 | 60 000 |  | 60 000 | 60 000 | 60 000 |  |  | 310 000 |
| Növényvédelem |  |  |  |  |  |  |  |  | 90 000 |  |  |  | 90 000 |
| Lyukasztás |  |  |  | 500 000 | 500 000 | 500 000 |  |  | 500 000 | 500 000 |  |  | 2 500 000 |
| Homokszórás |  |  |  |  |  | 600 000 |  |  |  |  |  |  | 600 000 |
| Fű tisztítás |  |  |  |  |  |  |  |  |  | 200 000 |  |  | 200 000 |
| Lazítás |  |  |  |  | 300 000 |  |  |  |  |  |  |  | 300 000 |
| Felülvetés |  |  |  |  |  | 350 000 |  |  |  |  |  |  | 350 000 |
| **Összesen** |  |  |  | **500 000** | **1 006 000** | **1 626 000** | **0** | **176 000** | **766 000** | **876 000** | **0** | **0** | 1. **950 000** |

1. tábla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Center élőfüves pálya használata 2016 év**  adatok órában | | | | | | | | | | | | |  |
| Pálya használata (órában megadva) | Január | Február | Március | Április | Május | Június | Július | Augusztus | Szeptember | Október | November | December | Összesen |
| Sportszervezet utánpótlás labdarúgás |  |  |  | 46 | 46 | 35 |  | 35 | 46 | 46 |  |  | 254 |
| Sportszervezet felnőtt labdarúgás |  |  | 22 | 30 | 38 | 20 | 50 | 54 | 46 | 38 | 30 | 2 | 330\* |
| Sportszervezet szabadidős labdarúgás |  |  |  |  |  |  |  |  |  |  |  |  | 0 |
| MLSZ program |  |  |  | 8 | 8 |  |  |  | 4 | 4 | 4 |  | 28 |
| Egyéb |  |  |  |  |  | 28 | 4 |  |  |  |  |  | 32 |
| **Összesen:** | **0** | **0** | **22** | **84** | **92** | **83** | **54** | **89** | **96** | **88** | **34** | **2** | **644** |

\*Az adatból 57 óra nem edzésre igénybe vett óraszám, hanem sportrendezvényre fordított idő.

1. **Műfüves pályákra kötelező előírt karbantartási**

**feladatok**

**Napi feladatok**

1. Napi szinten egy seprűvel a feltöltést ellenőrizni kell. A feltöltésnek a területen mindenhol 15 mm-rel kell a műfű szálvégek alatt lenni.
2. . Az elégtelen seprés hatására az és moha telepedhet meg, de okozhatják még olyan nem kívánatos törmeléke, mint például madarak ürüléke, szél vagy játékosok sáros cipője. Ez megint csak tömörödéshez vezethet, ami az algák növekedésének táptalaja. Ennek eredményeképpen a mohák még inkább fejlődnek.
3. Máshonnan származó föld vagy homok a feltöltést tömörítheti , ezzel a felületet károsítva. Megelőzendő, hogy játékosok a cipőjükön földet/sarat vigyenek a pályára, táptörlőt kell elhelyezni a bejáratoknál, amit mindig tisztán kell tartani.

**Heti karbantartási feladatok**

1. Külön figyelmet kell fordítani a különösen igénybe vett területekre (gólvonal, büntető terület és a sarkok környéke). Szükség esetén fel kell tölteni gumi granulátummal a javasolt mélységig.
2. Minden elhullajtott idegen tárgy, nem számít milyen kicsi, károsíthatja a pályát, koptatva a szálakat szennyezve a feltöltést. Rendszeresen el kell távolítani mindenféle levelet, gallyat, papírt, rágógumit, atlétikai szalagot, üveget és minden más szemetet a pályáról.

**Kéthetente elvégzendő feladatok**

1. A gumi granulátum funkciói közül az egyik azt szolgálja, hogy a műfű szálakat felállítsa. Mindegy, hogy milyen jól tisztított a pálya, egy bizonyos mértékben mindig tömörödni fog a gumi. ennek eredményeképpen az esővizet kevésbé hatékonyan fogja elvezetni a rendszer, ami megint csak az algák szaporodásához vezet. Ezt úgy lehet megelőzni, hogy a gumi granulátumot lazára kell kefélni, ezáltal lehetővé tenni a víz gyorsabb elfolyását.
2. Az ideális kefélési módszer a keresztirányú. Ezzel a művelettel elehet felemelni a szálakat, valamint a keféléssel ki lehet hozni az idegen részecskéket és fellazítja a pálya felületét.
3. Mindig ellentételes irányba kell a kefélést végezni, mert a folyamatos kefélés egy irányba a szálakat elhajlítja, károsan befolyásolva a játéktér jellemvonásait.
4. Minél kisebb területet söpörnek rendszeresen, annál többet kell majd kefélni.

**Negyedévenként elvégzendő feladatok**

Végre kell hajtani egy vizuális feltérképezését a pályának, hogy megfelelő állapotban van-e. Különös figyelmet szentelve a büntető területnek.

**Évente elvégzendő feladat**

Évente egyszer szükséges egy speciális karbantartás azért, hogy a gumi granulátum betömörödését megelőzzék. Ez biztosítja, hogy minden részecske és szennyeződés eltávolításra kerüljön a feltöltésből. A szálakat addig kell kefélni, amíg felnyílnak a szokásos szerkezetükre. Következésképpen a feltisztított feltöltés visszatér a pályába és visszanyeri eredeti szintjét.

**Hó és jég eltávolítás**

Általában a hó és a jég az olvadással távozik a drain rendszeren keresztül segítség nélkül. Időnként azonban szükséges eltávolítani a havat és a jeget egy tervezett rendezvény miatt, hogy használható legyen a pálya. A hó eltávolítás munkafázisát amennyire lehetséges a legközelebbi időpontra kell tenni a játékhoz, lehetőleg közvetlenül előtte. Ez csökkenti annak a valószínűségét, hogy újra havas lesz a pálya a játék kezdetére.

A jégeltávolítás nehezebb feladat, ezért fontos a jegesedés megelőzése. Csak légnyomásos gumiabronccsal ellátott eszközzel távolítható el a hó és a jég. A jég elsősorban lesúlyozott gyephengerrel törhető össze, melyet aztán le lehet söpörni a pályáról.

1. tábla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **MLSZ műfüves pálya használat 2016 év (68x105)**  **adatok órában** | | | | | | | | | | | | |  |
| **Pálya használata (órában megadva)** | Január | Február | Március | Április | Május | Június | Július | Augusztus | Szeptember | Október | November | December | Összesen |
| Sportszervezet utánpótlás labdarúgás | 45 | 109 | 129 | 152 | 127 | 76 | 18 | 56 | 53,5 | 57,5 | 45,5 | 21 | 889,5 |
| Sportszervezet felnőtt labdarúgás | 61 | 42 | 56 | 48 | 43 | 21 | 40 | 46 | 43 | 46 | 38 | 2 | 486 |
| Sportszervezet szabadidős labdarúgás |  |  |  |  |  |  |  |  |  |  |  |  | 0 |
| MLSZ program |  | 30 |  | 4 | 20 | 4 |  |  | 4 | 14 | 10 |  | 86 |
| Egyéb |  | 21 | 39 | 41 | 42 | 38 |  |  |  | 2 |  |  | 183 |
| **Összesen:** | **106** | **202** | **224** | **245** | **232** | **139** | **58** | **102** | **100,5** | **119,5** | **93,5** | **23** | **1 644,5** |
| **Bérbeadás** |  | | | | | | | | | | | |  |
| Oktatási int. Tanórán belüli labdarúgás |  |  |  |  |  |  |  |  |  |  |  |  | 0 |
| Oktatási int. Tanórán kívüli labdarúgás |  |  |  |  |  |  |  |  |  |  |  |  | 0 |
| Sportszervezet utánpótlás labadrúgás |  | 18 |  |  |  |  |  |  |  |  |  |  | 18 |
| Sportszervezet felnőtt labdarúgás |  | 6 |  |  |  |  |  |  |  |  |  |  | 6 |
| Sportszervezet szabadidős labdarúgás |  |  |  |  |  |  |  |  |  |  |  |  | 0 |
| Egyéb |  |  |  |  |  |  |  |  |  |  |  |  | 0 |
| **Összesen:** | **0** | **24** | **0** | **0** | **0** | **0** | **0** | **0** | **0** | **0** | **0** | **0** | **24** |
| **Bérbeadásból származó bevétel (Ft)** | **adatok forintban** | | | | | | | | | | | |  |
| Oktatási int. Tanórán belüli labdarúgás |  |  |  |  |  |  |  |  |  |  |  |  | 0 |
| Oktatási int. Tanórán kívüli labdarúgás |  |  |  |  |  |  |  |  |  |  |  |  | 0 |
| Sportszervezet utánpótlás labadrúgás |  | 289 300 |  |  |  |  |  |  |  |  |  |  | 289 300 |
| Sportszervezet felnőtt labdarúgás |  | 99 060 |  |  |  |  |  |  |  |  |  |  | 99 060 |
| Sportszervezet szabadidős labdarúgás |  |  |  |  |  |  |  |  |  |  |  |  | 0 |
| Egyéb |  |  |  |  |  |  |  |  |  |  |  |  | 0 |
| **Összesen:** | **0** | **388 360** | **0** | **0** | **0** | **0** | **0** | **0** | **0** | **0** | **0** | **0** | 1. **0** |

1. tábla

**MLSZ Műfüves pálya használat 2016 év (20x40 méteres)**

**adatok órában**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Pálya használata (órában megadva)** | Január | Február | Március | Április | Május | Június | Július | Augusztus | Szeptember | Október | November | December | Összesen |
| Oktatási int. Tanórán kívüli labdarúgás |  | 4 | 6 | 6 | 5 | 3 |  |  |  |  |  |  | 24 |
| Sportszervezet utánpótlás labdarúgás | 15 | 17 | 16 | 46 | 41 | 25 | 0 | 28,5 | 22,5 | 12 | 6 |  | 229 |
| Sportszervezet felnőtt labdarúgás | 12 | 14 | 16 | 16 | 18 | 18 | 0 | 18 | 18 | 16 | 12 | 10 | 168 |
| Sportszervezet szabadidős labdarúgás |  | 8 | 12 | 9 | 11 | 17 |  |  |  |  |  |  | 57 |
| MLSZ program |  |  |  | 4 | 20 | 4 |  |  |  | 2 | 2,5 |  | 32,5 |
| Egyéb |  |  |  |  |  |  |  |  |  |  |  |  | 0 |
| **Összesen:** | **27** | **43** | **50** | **81** | **95** | **67** | **0** | **46,5** | **40,5** | **30** | **20,5** | **10** | **510,5** |
| **Bérbeadás** |  | | | | | | | | | | | |  |
| Sportszervezet utánpótlás labadrúgás |  |  |  |  |  |  |  |  |  |  |  |  | 0 |
| Sportszervezet felnőtt labdarúgás |  |  |  |  |  |  |  |  |  |  |  |  | 0 |
| Sportszervezet szabadidős labdarúgás |  |  |  |  |  |  |  |  |  |  |  |  | 0 |
| Egyéb |  | 5 |  |  |  |  |  |  |  |  |  |  | 5 |
| **Összesen:** | **0** | **5** | **0** | **0** | **0** | **0** | **0** | **0** | **0** | **0** | **0** | **0** | **5** |
| **Bérbeadásból származó bevétel (Ft)** | **adatok forintban** | | | | | | | | | | | |  |
| Sportszervezet utánpótlás labadrúgás |  |  |  |  |  |  |  |  |  |  |  |  | 0 |
| Sportszervezet felnőtt labdarúgás |  |  |  |  |  |  |  |  |  |  |  |  | 0 |
| Sportszervezet szabadidős labdarúgás |  |  |  |  |  |  |  |  |  |  |  |  | 0 |
| Egyéb |  | 38 100 |  |  |  |  |  |  |  |  |  |  | 38 100 |
| **Összesen:** | **0** | **38 100** | **0** | **0** | **0** | **0** | **0** | **0** | **0** | **0** | **0** | **0** | **38 100** |

A 3. és 4. tábla tartalmazza a két műfüves pálya kihasználtságát, illetve bérbeadásból származó bevételeit.

*Nagy műfüves pálya (64x104)*

A táblázatok adataiból megállapítható, hogy a két műfüves pálya kihasználtsága nagyon kedvezően alakul. A nagy műfüves pályát elsősorban az utánpótlás labdarúgás vette igénybe. Az évi 1.644 órás használatból 889 órát az utánpótlás teljesített. A havi használatbavételi kimutatásnál jól látszik. hogy ezeken a pályákon milyen aktív sportolás történik a február-május közötti időszakban. Az adatok azt igazolják, hogy a fiatalok naponta átlagban több mint négy órán át használták a nagy műfüves pályát a jelzett időszakban. Ez köszönhető annak, hogy ennek a pályának a talaja kevésbé van kitéve az időjárásnak, hiszen a hó elolvadásával és a jegesedés megszűnésével a pálya használható. Júniustól egészen november végéig átlagban a napi két órás leterhelés a jellemző.

A felnőtt utánpótlás labdarúgás átlagosan 1,5 órát használta a pályát naponta.

Az MLSZ-nek erre a pályára is van ingyenes használati lehetősége, mely mindössze 86 óra volt az elmúlt évben. Egyéb rendezvényekre az igénybevétel 183 óra volt.

A pálya bérbeadása mindössze 24 órát vett igénybe, melyből 388 ezer forint bevétele származott a Hévízi Sportkörnek.

*Kis műfüves pálya (20x40)*

A Kis műfüves pálya igénybevétele 510 óra volt, mely napi átlagban 1 óra 20 perces igénybevételt jelentett. A pálya leterheltsége februártól június hónapig volt a nagyobb, azt követően ez jelentősen csökkent.

MLSZ programokra az ingyenes igénybevétel 32,5 óra volt éves szinten.

Egyéb rendezvényekre a bérlés mindössze öt óra, mely 38 ezer forint bevételt jelentett.

Karbantartással kapcsolatos kiadások

A műfüves pályák karbantartása a Sportkör karbantartói által történik. A pályákhoz rendelkeznek megfelelő speciális géppel, mely a tisztítást és a gumi granulátum pótlását, szintezését elvégzi. A Hévízi Sportkör viszonylag nagyobb mennyiségű gumi granulátummal rendelkezik készleten, így azt egy ideig még nem kell beszerezni. A karbantartással kapcsolatban a legnagyobb kiadást a karbantartási feladatok ellátását végző alkalmazottak bére és járuléka jelenti

1. **Karbantartási feladatok ellátásához rendelkezésre álló alkalmazottak**

A karbantartási feladatok ellátására jelenleg három fő alkalmazott áll rendelkezésre. Ebből kettő végez jelenleg csak karbantartás, mert egy fő munkahelyi baleset miatt táppénzen van.

A feladatellátás szempontjából három alkalmazottal kell számolni, akiknek évente legalább 30 nap szabadság jár és mindenkinél átlagosan számolva évi 10 nap táppénzt fog igénybe venni, így a dolgozók évente 210 munkanapot tudnak ténylegesen teljesíteni.

Feladat ellátás szempontjából a munkamegosztás:

*Műszaki csoportvezető feladatai:* (jelenleg tartós táppénzen van, helyette a feladatokat a Hévízi Sportkör elnöke végzi)

* Hévízi Sportkörnél irányítja és intézi a műszaki feladatok ellátását,
* csoportvezető intézi a gépkocsik karbantartását, javítását, szervizbe való szállítását, tankolását,
* irányítja a két karbantartó által ellátandó műszaki feladatokat,
* anyagbeszerzést végez a Hévízi Sportkör részére, koordinálja a karbantartók hétvégi ügyeleti feladatait, illetve saját maga is végez ilyen feladatot,
* kapcsolatot tart a GAMESZ-szel, hogy a szakemberek által végzendő feladatokat a GAMESZ lássa el elsősorban,
* GAMESZ-szal el nem végeztethető feladatokra külső szolgáltatótól ajánlatot kér és javaslatot tesz a Hévízi Sportkör elnökének a szolgáltatás megrendelésére.
* felügyeli a sportlétesítmények műszaki állapotát,
* intézkedik a hibák kijavítása ügyében
* figyelemmel kíséri a létesítmények kötelező karbantartási feladatait, hogy azok a szakhatósági előírásoknak megfeleljenek.
* feladata a Hévízi Sportkör működésével kapcsolatos szabályzatok folyamatos karbantartása, külső szakhatóságoktól engedélyek beszerzése,
* ami 5.040 munkaórának felel meg. (Jelenleg ezeket a feladatokat a Hévízi Sportkör elnöke végzi).

*A két karbantartó feladatai az éves óraszám kimutatással*

1. táblázat

|  |  |
| --- | --- |
| Elvégzendő feladat | Éves óraszám |
| Center élőfüves pálya fűnyírása heti két alkalommal márciustól-júniusig egy napi munkával számolva és 34 alkalommal | 272 |
| Center élőfüves pálya fűnyírása heti egy alkalommal júliustól-októberig egy napi munkával számolva 16 alkalommal | 128 |
| Elvégzendő feladat | Éves óraszám |
| Napi rendszerességgel a center élőfüves pálya bejárása edzések és rendezvények után heti négy alkalommal, alkalmanként 4 órával számolva 8 hónapon keresztül | 530 |
| Hétvégén ügyeleti feladatok biztosítása a rendezvényeken 60 alkalommal átlag 10 órával | 600 |
| Center élőfüves pálya rendezvények után takarítás évi 30 alkalommal számolva és alkalmanként 5 óra munkával | 150 |
| Center élőfüves pálya rendezvények és edzések után homokszórás, heti rendszerességgel 32 hónappal számolva heti 10 óra munkával | 320 |
| Center élőfüves pálya öntöző berendezésének indítása és öntözés felügyelete márciustól októberig időjárási viszonyoktól függően 28 héttel számolva heti három alkalommal átlag 1,5 órával | 126 |
| Hévíz, Kossuth Lajos út 9/a ingatlan körül heti rendszerességgel takarítás, rendezés heti 4 órával számolva | 208 |
| Hévízi Sportkör használatában lévő területek damilos fűnyíróval történő fűnyírása | 100 |
| Hévízi Sportkör használatában lévő területek őszi lombtalanítása | 60 |
| Nem külső szolgáltatóval ellátott karbantartási feladatokhoz anyag beszerzése és karbantartási tevékenység | 120 |
| Műfüves pálya (68x105) kéthetente történő portalanítása, levél eltakarítása egy napi munkával számolva | 200 |
| Műfüves pálya (68x105) kéthavonta géppel történő takarítása két napi munkával számolva márciustól októberig 4 alkalommal | 64 |
| Műfüves pálya (68x105) évente legalább két alkalommal gumipótlás | 40 |
| Műfüves pálya (68x105) évente két alkalommal magasnyomású mosás | 30 |
| Műfüves pálya (68x105) edzések és rendezvények utáni szemét takarítása | 35 |
| Műfüves pálya (20x40) kéthetente történő portalanítása, levél eltakarítása egy napi munkával számolva | 80 |
| Műfüves pálya (20x40) kéthavonta géppel történő takarítása kétnapi munkával számolva márciustól októberig 4 alkalommal | 30 |
| Műfüves pálya (20x40) évente legalább két alkalommal gumipótlás | 20 |
| Műfüves pálya (20x40) évente két alkalommal magasnyomású mosás | 15 |
| Műfüves pálya (20x40) edzések és rendezvények utáni szemét takarítása | 15 |
| Előre nem tervezett karbantartási feladatok heti 15 órával | 780 |
| **Összesen éves óraszám** | **3 923** |
| Ebből ügyelet | 600 |
| **Két karbantartó éves óraszáma** | **3 360** |

Két karbantartó munkaóráinak száma nem fedi le az éves szinten ellátandó karbantartási feladatok elvégzését, ezért a műszaki csoportvezetőt is mindenképpen be kell vonni a hétvégi ügyeleti tevékenységbe.

Megvizsgálásra került, hogy a műszaki csoportvezető és a két karbantartó Sportkörnél történő foglalkoztatás milyen nagyságrendű kiadást jelent a Sportkörnél, illetve esetleg egy GAMESZ-nél történő alkalmazás esetén.

Az alábbi táblázat tartalmazza, hogy milyen juttatást kell biztosítani a Sportkörnél, illetve egy közalkalmazottra vonatkozóan milyen fizetési kötelezettségek merülnének fel.

A Hévízi Sportkör jelenleg a dolgozóknak csak a munkaszerződés szerinti munkabért fizeti, nem kapnak a dolgozók egyéb juttatást és a hétvégi ügyeletet úgy oldják meg, hogy a dolgozó helyette szabadnapot kap, így nincs fizetve túlóra és hétvégi ügyeletért magasabb munkabér.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Hévízi Sportkör alkalmazásban**  adatok forintban | | | | | | |
| Munkakörök | éves szerződés szerinti bér járulékkal | hétvégi ügyeleti díj és túlóra 50 %-kal | cafe-téria | munkába-járási költségtérítés 10 km-rel 1 főre | éves jutalmazás egy havi illetmény | éves kiadás összesen | Egy órára jutó órabér |
| Műszaki csoportvezető 196.000 Ft/hó | 2 987 040 |  |  |  |  | 2 987 040 | 1 778 |
| 1. sz. karbantartó 161.000,- Ft/hó | 2 453 640 |  |  |  |  | 2 453 640 | 1 461 |
| 2. sz. karbantartó 161.000,- Ft/hó | 2 453 640 |  |  |  |  | 2 453 640 | 1 461 |
| Összesen | 7 894 320 |  |  |  |  | 7 894 320 |  |

Hévízen az önkormányzat és az intézmények műszaki feladatainak ellátása a GAMESZ szakemberei által történik. Felmerült, hogy a GAMESZ-nél kerülne alkalmazásra az a három fő, akik a Hévízi Sportkörnél végeznek karbantartási munkákat, és ellátnák az 5. táblázatban kimutatott feladatokat..

A GAMESZ egy önkormányzat által fenntartott intézmény, a Hévízi Sportkör egy egyesület. Nem lehet azt mondani, hogy a Sportkör a GAMESZ egyik telephelye és azért történik ott a munkavégzés. Ez a megoldás jogilag nem járható. A GAMESZ állományában lévő három alkalmazottnak a munkafeladatait a Hévízi Sportkör határozná meg, aki nem is gyakorolna a dolgozók felett munkáltatói jogkört. Egy munkaügyi vita esetén a Hévízi Sportkörhöz kirendelt munkavállalók mindenképpen nagyon előnyös helyzetben lennének.

Amennyiben a GAMESZ alkalmazottja lenne, a Sportkörnél foglalkoztatva akkor a három főre a közalkalmazottakra vonatkozó előírásokat kell alkalmazni. Ugyanazon juttatást kapnák, mint a GAMESZ többi dolgozója. Hétvégi munkavégzés esetén biztosítani kellene az 50 esetleg a 100 %-os többletet, valamint járna cafetéria, munkába járási költségtérítés, továbbá amennyiben van éves jutalmazás, ezt a három főt sem lehetne másképpen kezelni és el kellene ismerni az éves munkavégzésüket jutalmazással. A GAMESZ karbantartói munkaruha és védőruha juttatásban részesülnek, melyet mindenképpen biztosítani kellene a Sportkörhöz kirendelésre kerülő dolgozók részére, ez kétrészes munkaruha juttatást jelentene legalább kettő garnitúráét és téli védőkabátot.

A három dolgozó a jelenleg Sportkörnél való besorolási bérükkel számolva az alábbi táblázat szerint 1,6 millió forinttal több kiadást jelentene, amennyiben azok a GAMESZ alkalmazásában állnának. .

|  |  |  |  |  |  |  |  |
| --- | --- | --- | --- | --- | --- | --- | --- |
|  | **GAMESZ alkalmazásban**  adatok forintban | | | | | | |
| Munkakörök | éves szerződés szerinti bér járulékkal | hétvégi ügyeleti díj és túlóra 50 %-kal | cafe-téria | munkába-járási költségtérítés 10 km-rel 1 főre | éves jutalmazás egy havi illetmény | éves kiadás összesen | Egy órára jutó órabér |
| Műszaki csoportvezető 196.000 Ft/hó | 2 987 040 | 103 632 | 200 000 |  | 248 920 | 3 539 592 | 2 107 |
| 1. sz. karbantartó 161.000,- Ft/hó | 2 453 640 | 85 090 | 200 000 | 38 780 | 204 470 | 2 981 980 | 1 775 |
| 2. sz. karbantartó 161.000,- Ft/hó | 2 453 640 | 85 090 | 200 000 |  | 204 470 | 2 943 200 | 1 752 |
| Összesen | 7 894 320 | 273 812 | 600 000 | 38 780 | 657 860 | 9 464 772 |  |

A fent leírtak alapján kimondható, hogy a GAMESZ-nél alkalmazni a Sportköri feladatokat ellátó alkalmazottakat, lényegesen többe kerülne, továbbá jogi akadálya is van egy közalkalmazottat kirendelni egy állandó munkavégzésre egy Egyesülethez, aki folyamatosan meghatározná a feladatát és nem is gyakorolna a dolgozó felett munkáltató jogokat.

A GAMESZ nem tudja közvetlenül irányítani a dolgozókat, amikor azoknak a nap folyamán közvetlenül vezetői utasítások kerülnek kiadásra az éppen aktuális feladat ellátására vonatkozóan.

1. **Együttműködés a Hévízi Sportkör és a GAMESZ között**

A Hévízi Sportkör használatába adott területek és objektumok Hévíz Város Önkormányzat tulajdonát képezik. A Sportkör használatába adásakor megállapodás született arra vonatkozóan, hogy milyen fenntartással és karbantartással kapcsolatos feladatokat kell ellátni ahhoz, hogy azok állagmegóvása megfelelő legyen.

Mivel a város tulajdonát képezik ezek a területek, arra vonatkozóan mindenképpen lehet megállapodást kötni, hogy mely feladatokat látná el a Sportkör és mely feladatok lennének a GAMESZ által elvégzendő.

A megállapodásban mindenképpen rögzíteni kellene, hogy mindaz a tevékenység, mely szakembert igényel azokat a GAMESZ végzi a Sportkör felkérése alapján. A felmerülő anyagköltségeket a Sportkör biztosítja, míg a tényleges munkát a GAMESZ végzi el.

Mindenképpen a GAMESZ látná el a Sportkör területén lévő fák metszését, és azok kezelését. A GAMESZ-nek megfelelő szakemberei vannak erre a feladatra és a város tulajdonában lévő területen végezné ezt a tevékenységet. A GAMESZ minden évben kosaras gépkocsit bérel arra a feladatra, hogy a veszélyes és letört ágakat eltávolítsa.

A parkoló területét a GAMESZ kaszálná, valamint az ott elhelyezett szemetes tárolókat a GAMESZ ürítené heti rendszerességgel. A parkolóban elhelyezett két mobil illemhely ürítése szintén a GAMESZ feladata, mely csak speciális munkagéppel üríthető.

A műfüves pályákon lévő eszközök napi ellenőrzése a Sportkör feladata lenne, hogy jelezze a GAMESZ fele, amennyiben hálók elszakadása, zárak, stb. meghibásodtak, a hibákat a GAMESZ javítaná ki a jelzés alapján.

Még nincs szerződés kötve a Sportkörrel a „Senior játszótér”, „Kültéri kondi park” és „Skate pálya” használatára és annak karbantartására. Ezeken a pályákon elhelyezett eszközök folyamatos szakmai felügyeletét naponta szintén a Hévízi Sportkör karbantartóinak kellene ellenőrizni és az ott felmerülő hibákat jelezni a GAMESZ-nek.

A GAMESZ mindenképpen kész az együttműködésre a center élőfüves pálya nyírásában. A GAMESZ munkagépe szélesebb késsel rendelkezik és képes a füvet akkor is levágni, amikor az esetleg nedves (nem hajtja le ilyenkor). A Hévízi Sportkör ugyanakkor az elmúlt évek tapasztalata alapján a center élőfüves pályát elsősorban saját munkagépével szeretné nyírni, mert az csak ezt a területet nyírja, és nem hoz fertőzést a területre, mint korábbi évben már megtörtént ez a GAMESZ fűnyírója esetében.

1. Összegzés

A Hévízi Sportkörnél megvizsgálásra került, hogy milyen karbantartási feladatokat kell napi, havi és éves szinten folyamatosan végezni a center élőfüves és a műfüves pályák vonatkozásában.

Bemutatásra került, hogy ez az elmúlt évek tapasztalatai alapján hány munkaórát igényelnek és a feladat ellátására rendelkezésre álló két karbantartó éves munkaidejét milyen mértékben fedik le. Megállapításra került, hogy az éves karbantartási időigény éves szinten 3.323 óra, míg a két karbantartó éves teljesítendő óraszáma 3.360 óra. Az 5. táblázat összesen 3.923 órát tartalmaz a bemutatott feladatokra, melyből 600 óra ügyeleti idő, amikor a karbantartó egy-egy rendezvényen ellátja a játékosok értékeinek őrzését. A karbantartó ilyenkor az épületből rendezvényre, játékra kivonult játékosok után bezárja az épületet, ugyanakkor ott kell tartózkodnia a rendezvény teljes ideje alatt, egyéb munkavégzés nélkül, hogy amennyiben igény van arra, hogy valaki bemenjen az öltözőbe, azt beengedje oda.

Éves szinten ez nagyon magas óraszámot igényel. A Sportkörnél ezeket a hétvégi ügyeleteket (őrzést) a következő héten szabadnap kiadásával oldja meg a Sportkör. Amennyiben ezt az őrzési időt másképpen lehetne megoldani és nem kellene a karbantartóknak ilyen ügyeletet tartani, sokkal több idő maradna a karbantartási feladatokra. A műfüves pályák esetében nem történik meg olyan gyakorisággal a pálya karbantartása, mint ahogy az be lett mutatva, milyen gyakorisággal kellene azt végezni. Ennek az az oka, hogy nincs a két karbantartónak elég munkaideje arra, hogy az megtörténjen, mert a hétvégi ügyeletek miatt szabadnapon van a következő héten és ez a karbantartás rovására megy.

A Hévízi Sportkörnél a karbantartási feladatok irányítására, valamint a működéssel kapcsolatos engedélyek folyamatos karbantartására, gépkocsik ügyintézésére mindenképpen szükséges egy műszaki csoportvezető foglalkoztatása. Jelenleg e feladatot ellátó munkavállaló munkahelyi baleset miatt táppénzen van. A munkaszerződése 2017. június 30-án jár le. A munkakör betöltése mindenképpen indokolt, helyette e feladatokat jelenleg a Sportkör Elnöke látja el, ami hosszútávon nem működtethető ebben a formában.

Megvizsgálásra került, hogy milyen kiadási vonzata van annak, amennyiben a GAMESZ alkalmazásában lennének a karbantartási feladatokat ellátó munkavállalók. Megállapításra került mivel a GAMESZ egy költségvetési szerv ott a dolgozóknak a közalkalmazottaknak járó juttatást kell biztosítani, mely lényegesen magasabb mint a jelenlegi juttatási forma. Éves szinten mintegy 1,6 millió forinttal több kiadást jelentene. Jogilag sem lenne tiszta a kérdés, hogy közalkalmazottak rendszeres munkavégzésre egy Egyesülethez rendelnének ki, akiknek a munkáját a Hévízi Sportkör alkalmazásában lévő műszaki csoportvezető irányítaná. A karbantartóknak olyan szervezet határozná meg a feladataikat, akikkel nem állnának munkáltató kapcsolatban. Az viszont nem működne, hogy a GAMESZ irányítsa a kirendelésre kerülő két karbantartó munkavégzését.

A Hévízi Sportkör a Hévíz Város Önkormányzat tulajdonában lévő ingatlanokat használja, illetve működteti a sportpályákat. A jövőben mindenképpen szükséges lenne meghatározni, hogy ezeken az ingatlanokon milyen feladatok elvégzése a GAMESZ feladata.

A szakmai anyag összeállítása során ez egyeztetésre került a GAMESZ és a Sportkör vezetőivel és a lehetséges együttműködési területeket a IV. pont tartalmazza.